OKRESNÁ PROKURATÚRA ČADCA 
Slovenských dobrovoľníkov 2749/12 A, 022 74 Čadca 4

Číslo: Pv 192/16/5502	Čadca  21.07.2016
EEČ: 2-37-92-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Čadca

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX, XXXXX
väzba: nie
a
poškodenou:  
1.	XXXXX 
dátum narodenia: XXXXX 
miesto narodenia: XXXXX  
trvalé bydlisko: XXXXX XXXXX, XXXXX XXXXX, XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: XXXXX € 
Peňažná suma určená na všeobecne prospešné účely: XXXXX € 
Konkrétny adresát peňažnej sumy určenej na všeobecne prospešné účely: XXXXX, XXXXX, číslo účtu: IBAN: XXXXX, IČO: XXXXX: XXXXX €
Suma odovzdaná štátu na peňažnú pomoc obetiam trestnej činnosti: XXXXX € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX, XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ XXXXX pod spisovou značkou XXXXX.

na tom skutkovom základe, že: 
dňa 28.12.2015 okolo 17.15 h viedol osobné motorové vozidlo zn. XXXXX, ev. č.: XXXXX po ceste I/11 v meste XXXXX, okres XXXXX, v smere XXXXX – XXXXX,  kde v km 414,200 nedal prednosť chodkyni XXXXX, ktorá prechádzala cez prechod pre chodcov, i napriek silnému brzdeniu prednou časťou vozidla narazil do chodkyne, ktorá bola po náraze odhodená pred vozidlo, čím jej spôsobil zranenia: pomliaždenie na bočnej strane pravého ramenného kĺbu s krvným plošným výronom, pomliaždenie prednej a vnútornej strany v hornej tretine predkolenia vpravo s odreninou kože, odreninu kože na ľavom predkolení vpredu v hornej tretine povrchového charakteru, hlbokú odreninu kože na chrbte pravej nohy na ploche 5 x 4 cm s poruchou zdravia 16 dní. 
 
Odôvodnenie:
Uznesením povereného príslušníka Okresného riaditeľstva PZ, Okresného dopravného inšpektorátu XXXXX pod XXXXX z 08.03.2016 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX, nar. XXXXX, pre prečin ublíženia na zdraví podľa § 158 Trestného zákona, na tom skutkovom základe, ako je uvedené vo výrokovej časti predmetného uznesenia. 

Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku

Obvinený XXXXX uzatvoril s poškodenou XXXXX dňa 12.07.2016 zmier, v rámci ktorého obvinený  písomne vyhlásil, že spáchal skutok, za ktorý je trestne stíhaný a  toto vyhlásenie vykonal slobodne, vážne, zrozumiteľne a určito. Písomné vyhlásenie tvorí súčasť zmieru.

Poškodená XXXXX uviedla, že nárok na náhradu škody si bude uplatňovať cestou Komunálnej poisťovne, a. s., z povinného zmluvného poistenia motorového vozidla, s ktorým obvinený spôsobil dopravnú nehodu, resp. v občianskoprávnom konaní. Škodu v súvislosti s poškodením topánok, za nákup liekov, náklady na cestovné a náklady v súvislosti s účasťou na mediačné konanie v sume XXXXX € si uplatnila voči obvinenému, ktorý jej túto sumu počas mediačného konania uhradil. 

Obvinený XXXXX dňa 20.07.2016 vložil do pokladne Okresnej prokuratúry XXXXX sumu XXXXX € určenú na všeobecne prospešné účely, z toho 50 %, t. j. XXXXX € na peňažnú pomoc obetiam trestnej činnosti a 50 %, t. j. XXXXX € pre neziskovú organizáciu – XXXXX, XXXXX  XXXXX, č. účtu: IBAN: XXXXX, IČO: XXXXX.

Táto suma je primeraná závažnosti spáchaného trestného činu. 

Obvinený a poškodená zhodne prehlásili, že  zmier uzavreli slobodne a vážne, s obsahom zmieru, ktorému porozumeli, bez výhrad súhlasia a zmier obsahuje ich skutočnú vôľu, o prejave a obsahu ktorej  v budúcnosti nemôžu vzniknúť žiadne pochybnosti. 

Podľa § 220 odsek 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
 a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX je živnostník. V mieste trvalého bydliska požíva dobrú povesť.  V evidenčnej karte má viac záznamov, pre iné priestupky prejednávaný nebol. V posledných 10. rokoch súdne trestaný nebol.

Zákon za prečin ublíženia na zdraví podľa § 158 Trestného zákona dovoľuje uložiť trest odňatia slobody až na  jeden rok. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že boli splnené zákonné podmienky pre postup podľa § 220 odsek 1 Trestného poriadku. 

Podľa § 215 odsek 1 písm. g/ Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

Na základe hore uvedeného som preto rozhodla tak, ako je uvedené vo výrokovej časti rozhodnutia.  
Poučenie:
Proti tomuto uzneseniu nie je prípustná sťažnosť. 

Mgr. Janka Švaňová 
prokurátorka